Αθήνα, 3 Μαρτίου 2021

**ΔΕΛΤΙΟ ΤΥΠΟΥ**

**Οι Startups Καινοτομούν με το Oracle Cloud**

***Μια διαδικτυακή εκδήλωση για Startups & Scaleups στην Ελλάδα***

Το **"Startups Innovate with Oracle Cloud"** έρχεται τη Δευτέρα 22 Μαρτίου, ώρα 16.00, από το **Επιστημονικό Πάρκο Πατρών**, το **Orange Grove** και την **Oracle**. Η εκδήλωση, που θα πραγματοποιηθεί διαδικτυακά μέσω Zoom, θα επικεντρωθεί στις δωρεάν υποστηρικτικές υπηρεσίες, όπως cloud credits και ευκαιρίες δικτύωσης, που μπορούν να αξιοποιήσουν startups, scaleups και, ευρύτερα, καινοτόμες επιχειρήσεις κατά την πορεία ανάπτυξής τους.

Ειδικότερα, στην εκδήλωση θα παρουσιαστεί το πρόγραμμα επιτάχυνσης **Oracle for Startups** το οποίο υλοποιείται με μεγάλη επιτυχία σε ολόκληρο τον κόσμο, και την Ελλάδα, προσφέροντας σε νέους επιχειρηματίες ένα σύνολο από υπηρεσίες υποστήριξης, όπως **δωρεάν credits και εκπτώσεις** για **Cloud Infrastructure και Platform Services από την Oracle**, καθώς και μοναδικές ευκαιρίες συνεργειών με το εκτεταμένο δίκτυο μεντόρων, product experts και συνεργατών της Oracle. Η δωρεάν αυτή εκδήλωση θα αποτελέσει σημείο συνάντησης για startups, θερμοκοιτίδες, οργανισμούς, επιχειρήσεις υψηλής τεχνολογίας με στελέχη της Oracle για να διερευνήσουν πώς μπορούν να καινοτομήσουν και να αναπτυχθούν μέσα από το πρόγραμμα Oracle for Startups.

Κατά τη διάρκεια της εκδήλωσης, οι εκπρόσωποι του **Oracle for Startups** θα παρουσιάσουν αναλυτικά τους τρόπους που οι startups μπορούν να εξοικονομήσουν χρήματα, να επιτύχουν πωλήσεις και να αναπτυχθούν πιο γρήγορα, μέσα από την τεχνολογία και τα δίκτυα της Oracle. Ενώ η επιτυχημένη startup **DoxyChain**, που συμμετέχει στο συγκεκριμένο πρόγραμμα, θα παρουσιάσει τη δική της ιστορία τεχνολογικής και εμπορικής ανάπτυξης αξιοποιώντας τις υπηρεσίες Oracle.

Οι συμμετέχοντες, επιπλέον, θα έχουν την ευκαιρία να εμβαθύνουν στην πολύπλευρη αξία της ψηφιοποίησης για τις startups με τον **Federico Menna** του **EIT Digital**, και να ενημερωθούν για τους τρόπους που μπορούν να προστατεύσουν επιτυχώς τη διανοητική τους ιδιοκτησία, με τον **Νίκο Μηνά**, της **Hanna Moore + Curley**. Τέλος, το **Επιστημονικό Πάρκο Πατρών** και το **Orange Grove** θα παρουσιάσουν τις ευκαιρίες που προσφέρουν σε νέους επιχειρηματίες μέσα από τα προγράμματα επιτάχυνσης και υποστήριξης της καινοτομίας που υλοποιούν. Συντονιστής της εκδήλωσης θα είναι ο **Νάσος Κοσκινάς**, του **POS4work Innovation Hub**.

Δείτε το πρόγραμμα της εκδήλωσης και εγγραφείτε τώρα ακολουθώντας τον παρακάτω σύνδεσμο. <https://oracle.zoom.us/webinar/register/WN_48faB7Q4T1qxmuWONVIYSA>

Για περισσότερες πληροφορίες, μπορείτε να επικοινωνήσετε με τη Μαρία Κωνσταντίνου, Επιστημονικό Πάρκο Πατρών, +30 2610 911 557, konstantinou@psp.org.gr

*Το Oracle for Startups υποστηρίζει διεθνείς επιχειρηματίες με τεχνολογία και εταιρικές διασυνδέσεις. Θέλετε να μάθετε περισσότερα για το Oracle for Startups; Επισκεφθείτε τη διεύθυνση* [*https://www.oracle.com/startup/*](https://www.oracle.com/startup/?source=:ex:pw:::::Greece&SC=:ex:pw:::::Greece&pcode=)

*Ενώ για να ενημερωθείτε σχετικά με το Επιστημονικό Πάρκο Πατρών και το Orange Grove επισκεφθείτε αντίστοιχα τις ιστοσελίδες* [*www.psp.org.gr*](http://www.psp.org.gr) *και* [*www.orangegrove.eu*](http://www.orangegrove.eu)